Lugmagbasis Hoedspruit

Lugmagbasis Hoedspruit  (IATA: HDS, ICAO: FAHS) is 'n militêre lugmagbasis van die Suid-Afrikaanse Lugmag geleë langsaan die Krugerwildtuin. Teen die einde van die 1990's is 'n onbenutte deel van die basis omskep in 'n burgerlike lughawe, genaamd Eastgate-lughawe. Dit het ook as 'n moontlike noodlandingsplek vir die Amerikaanse ruimtependeltuig gedien, weens sy lang aanloopbaan van byna 4 kilometer.Space Shuttle Emergency Landing Sites at globalsecurity.org

 Tuiste van eenhede 
 19 Eskader, SALM - helikopter-eskader
 101 Eskader - Ligte vervoer (reserwemag)
 514 Eskader, SALM - Sekerheidsdienste
 7 Lugonderhoudseenheid - Onderhoudsondersteuning
 Laeveld Lugruimtebeheersektor- Lugruimtebeheer
 Lugmag Bevel-en-beheerskool (opleiding)

 Geskiedenis 
Die basis is op 1 Julie 1978 geopen as LMB Hoedspruit.AFB Hoedspruit at globalsecurity.org Dit is van die begin af ontwerp as 'n hoogs-beskermde oorlogsbasis. As sodanig, het dit gepantserde en ondergrondse loodse, met bedekte vegvliegtuie op 24-uur bystand naby aan die aanloopbane geplaas vir onmiddellike opstyg en reaksie.

Die basis wemel van wild, omring deur die 25 km² Lugmagbasis Hoedspruit Wildreservaat. Om die aanloopbaan skoon van diere te hou was 'n reuse probleem. Dus het die basis drie jagluiperds ingevoer om die vliegveld te patroleer, met die resultaat dat diere se lastigheid op die aanloopbaan met 90% afgeneem het. Nog 'n Suid-Afrikaanse Lugmagbasis, Lugmagbasis Makhado, het sedertdien ook die konsep aanvaar.

Die basis se leuse is Pro Nostrorum Pace ("Vrede vir ons inwoners").saairforce.co.za

 Eastgate-lughawe 
duimnael|regs|280px|'n Oop wildbesigtigingsvoertuig by die Eastgate-terminaal van die lughawe
'n Burgerlike lughawe, bekend as die Eastgate-lughawe, is aan die suidelike punt van die lughawe geopen in die vroeë 1990's. Die terminaal se vernaamste gebruik is vir toeriste wat privaatwildreservate in die gebied wil besoek, sowel as vir toegang tot die Krugerwildtuin via die nabygeleë Orpenhek. Limpopo Departement van Paaie en Vervoer webwerf 

 Geskeduleerde vlugte 
South African Express het voorheen daagliks van O.R. Tambo Internasionale Lughawe in Johannesburg, en driekeer per week na die Kaapstad Internasionale Lughawe gevlieg, maar die redery is in 2020 ontbind.Burgerlike vlugte na/van Eastgate-lughawe

Tans (2024) bedien die rederye Airlink en CemAir die lughawe direk vanaf Johannesburg en Kaapstad.Airlink se besprekingsbladCemAir se besprekingsblad

 Verwysings 

 Eksterne skakels 
LMB Hoedspruit op 'n Googlekaart

Kategorie:Lughawens in Suid-Afrika
Kategorie:Suid-Afrikaanse Lugmag